open-index/open-wikipedia-markdown huggingface dataset:
Leonhard Euler

**Leonhard Paul Euler**, naixito de Basilea o 15 d'abril de 1707 y muerto en Sant Petersburgo (Rusia) o 18 de setiembre de 1783, estió un matematico y fisico suizo, que vivió a mayor parte d'a suya vida en Alemanya y Rusia.

Euler ye considerato o prencipal matematico d'o sieglo XVIII, y uno d'os prencipals matematicos d'a historia. Encara que as zagueras 17 anyadas d'a suya vida yera ciego, estió en ixas calendatas cuan fació a mayor parte d'a suya producción teorica.

## Actividaz
Naixito de Basilea (Suiza) o 15 d'abril de 1707, estudió matematicas con Jean Bernoulli.

En 1727 partió ta Rusia, clamato por a zarina Catarina I de Rusia, a on treballó como profesor de matematicas, dica 1741. En ista calendata se trasladó ta Berlín, encara que dimpués retornó ta Sant Petersburgo, a capital rusa, dica a suya muerte en ista zaguera ciudat, o 18 de setiembre de 1783.

## Vinclos externos

* ''The Euler Archive''.
* Artículo en a ''Encyclopedia Britannica''.
* ''How Euler did it'' Pachina web con explicacions sobre resolución de problemas por Euler.
* Tricentenario d'Euler (anyo 2007).
* ''Project Euler''.
Quảng Bình

**Quảng Bình** ye una provincia d'a Republica Socialista de Vietnam, en a peninsula Indochina y a lo sud-este d'Asia. A suya superficie ye de 8.051,8 km², con una población de 831.600 habitants (2004).

A capital provincial ye a ciudat de Đồng Hới.

L'aeropuerto de Đồng Hới y o Parque Nacional Phong Nha-Ke Bang son situatos en a provincia de Quảng Bình.

Ye o lugar de naixencia d'o cheneral Võ Nguyên Giáp y d'o politico Ngô Đình Diệm.

## Historia
.
### Colonización francesa
Mientres a colonización francesa, a provincia fació parte d'Annam, en a Indochina francesa. Bi habió una important base aeria militar de l'Exercito francés (en Đồng Hới), emplegada ta bombardiar as concentracions d'o *[[Viet Minh]]* y d'o Pathet Lao.

### Independencia
En 1954, seguntes os Acuerdos de Chinevra, a provincia quedó en o sector norte d'o país, en Vietnam d'o Norte, en a muga con Vietnam d'o Sud.

### Guerra de Vietnam
Mientres a Guerra de Vietnam, a provincia recibió muitos bombardeyos aerios d'os Boeing B-52 d'a *[[United States Air Force]]*, por estar a man d'o paralelo 17 (a muga de Vietnam d'o Norte con Vietnam d'o Sud) y d'a rota Ho Chi Minh.

### Dimpués d'a guerra
En 1976, se fusionoron as provincias de Quảng Bình, Quang Tri y Thua Thien en a provincia de Bình Tri Thiên, encara que en 1990 as tres provincias recuperoron a suya individualidat.

## Organización politico-administrativa
Quảng Bình tien 6 districtos y 1 municipalidat:
* Đồng Hới.
* Le Thuy.
* Quang Ninh.
* Bo Trach.
* Tuyen Hoa.
* Minh Hoa.
* Quang Trach.

## Se veiga tamién
* Thien Duong.
* Son Doong.

## Vinclos externos

* Pachina web oficial.
Sant Veturián

**Sant Veturián d'Asán**, tamién conoixito como **Sant Vitorián** u **Sant Viturián** ye un santo italiano que vivió en Galia y sobretot Hispania y fundó o Monesterio de Sant Veturián d'Asán en Sobrarbe.

Morió enta l'anyo 560 por causas naturals.

## Vinclos externos
*  www.santopedia.com
*  Saints of January 12: Victorian of Asan
*  Patron Saints: Victorian of Asan
*  Viktorian av Asan
*  San Vitorián de Asan
Donchón

O **donchón** (d'o francesa *donjon*) ye un elemento arquitectonico medieval, manda las defensas d'un castiello como tamién lo fa a torre de l'homenache, pero tamién as exteriors, y ye independient d'o recinto d'a fortaleza, ya que tien una salita propia ta o campo.

## Se veiga tamién
* Torre de l'homenache
Cascallo

O **cascallo** (d'o latín *< *QUASSICARE*) ye un suel pedregoso y malo pa o cautivo. En a zona de Casp os piedrapiquers dicen *cascallo* a la grava que s'obtién como producto segundario cuan tallan os bloques de piedra en una pedrera.

A palabra "cascallo" se troba muito estendillata como toponimo en zonas on antigament se charró aragonés, pero a vegatas castellanizata como *cascajo*.

## Referencias

## Se veiga tamién
*Cascallo (desambigación).
Cascallo (Ribera Alta)

:*Iste articlo ye sobre un *'despoblato medieval en Alagón**. Ta atros usos se veiga [[Cascallo (desambigación)]].''


**Cascallo*' (*Cascajo* en [[Idioma castellano|castellano]]) ye un [[despoblato]] [[Edat Meya|medieval]] de lo termin municipal d'[[Alagón]] ([[Comarcas d'Aragón|comarca]] de [[Ribera Alta de l'Ebro]], en [[Aragón]]).

== Historia ==
Seguntes [[Agustín Ubieto Arteta]], a primera cita d'o lugar ye de [[1182]] (documentada en a suya edición d'o *Cartulario pequenyo de La Seo de Zaragoza*), con as formas *Cascalio* y *Cascajo*.

Lo [[22 d'aviento]] de [[1287]] [[Alifonso III d'Aragón]] ordinó a [[Alamán de Gúdal]] que restituise a [[Pero Jordán de Penya]] lo castiello de Cascallo.

Lo [[17 d'octubre]] de [[1294]] lo [[Lista de reis d'Aragón|rei]] [[Chaime II d'Aragón|Chaime II]] d'[[Reino d'Aragón|Aragón]] confirmó a la [[Ilesia de Santa María la Mayor de Zaragoza|Ilesia de Santa María la Mayor]] de [[Zaragoza]] lo castiello y villa de Cascallo con la condición que lo prior de dito [[Capítol (relichión)|capítol]] tenese un [[capellán]] que celebrase misa por lo monarca.

== Toponimia ==
"[[Cascallo]]" significa en [[idioma aragonés|aragonés]] terreno pedregoso y malo pa lo cautivo. Ye una palabra que tien equivalents en atras luengas iberorromances. En [[idioma catalán|catalán]] un fondo marín pedregoso ye tamién un *cascall*. En tot Aragón bi ha u bi ha habito nombres de fincas, termins, vicos u dica lugars con o nombre de [[Cascallo (desambigación)|Cascallo]], muitos d'ellos uei castellanizatos como *cascajo*. Lo cascallo d'Alagón lo mencionan en los textos medievals que fan referencia lugars de l'actual Ribera Alta d'Ebro u Campo de Borcha, como en la [[Gracia del Quinto decimero]]:


En los [[Documentos d'o Pilar|Documentos de lo Pilar]] mencionan a un *Petrum de Cascallo* que lo [[Capítol (relichión)|capítol]] de Santa María recibe como [[canonche]] en [[1181]], y ofreixe *totam hereditatem quam hodie habeo in Cascallo*.

== Bibliografía ==
* [[Tomás Domingo Pérez]], [[Maria Rosa Gutiérrez Iglesias]]: *La gracia del quinto diezmero concedida en el año 1409 a la fábrica de la Seo por Benedicto XIII y su primera ejecución en 1412*, en *Aragón en la Edad Media'' Nº 14-15, 1, 1999.

## Referencias
Casablanca (Zaragoza)

:*Iste articlo ye sobre o *'barrio de Zaragoza**. Ta atros usos se veiga [[Casablanca (desambigación)]]''


**Casablanca''' ye un districto de Zaragoza situato en a zona sud d'a ciudat. O suyo nombre biene de l'edificio de color blanca situato chunto a las esclusas d'a Canal Imperial d'Aragón, feito construir por Pignatelli.

## Historia

A urbanización de Nuestra Sinyora de Las Nieves, vulgarment conoixida como «Las Nieves» fa parti d'o barrio dende a suya construcción, enta zaguerías d'os anyos 60. Como promoción de vivienda de protección oficial, estió una d'as primeras urbanizacions Zaragoza en as que se planteyaba una configuración de bloques arredol d'una plaza con equipamientos comuns de zonas verdas y mesmo calefacción central. O feito de trobar-se situada en a marguin dreita d'a Canal Imperial d'Aragón, isolada d'a resta d'o barrio, chunto a la configuración social d'o mesmo y a os vinclos cerenyos de relación entre os vecins fació que l'ambient que se respiraba en as suyas carreras s'asemellara a o d'una chicota población.

También fa parti d'iste districto o chicot barrio de Santa Fe, que se troba situau entre os termins municipals de Cuart de la Uerba y Cadret, formando un trazau contino con os suyos nuclios urbans.

Dica 2006, Casablanca feba parti d'o districto Universidat, pero en iste anyo s'independizó formando-se o nuevo districto. Mas tardi, o 23 de febrero de 2018 se modificó o districto con a creyación d'o nuevo Districto Sud que incluye os nuevos barrios de Val d'Espartera, Rosals d'a Canal, Montecanal y Arcosur.

En 2018 o districto Casablanca quedó con una superficie de 5.693.768 m2 y una población de 10.279 habitants.

## Mugas

O districto Casablanca tien as siguients mugas: Dende a intersección de l'avenida Alcalde Gómez Laguna con Vía Hispanidad, por ista y continando por a mechana de Ronda Hispanidad (Z-30) dica o cruce con a Canal Imperial d'Aragón, y por l'eixe d'iste en dirección sud dica o cruce con o camín d'a Chunquera, continando por él dica a intersección con o camín de l'Alfaz, contina iste camín dica a muga de termín con Cuarte y por a muga con Cuart, Cadret y María de la Uerba dica a intersección con l'A-23, por la mechana d'ista en dirección Zaragoza (incluyindo as parcelas d'o Colechio Britanico, d'a Ciudat Esportiva y a fabrica de vidre) dica a intersección con a Z-40, por l'eixe d'a calzada a Madrid en dirección sud-este dica a intersección con a N-330 y por ista y Vía Ibérica dica o cruce con Avenida Alcalde Gómez Laguna y dende ista rotonda dica a intersección de l'Avenida Alcalde Gómez Laguna con Vía Hispanidad.

## Se veiga tamién
* Districtos de Zaragoza.

## Referencias

## Vinclos externos
*Pachina d'a chunta municipal.
Russell Crowe

**Russell Ira Crowe** (d'o suyo nombre artistico **Russell Crowe**) ye un actor y director cinematografico neozelandés, naixiu lo 7 d'abril de 1964 de Wellington (Nueva Zelanda), encara que la mayor parte d'os prencipios d'a suya carrera cinematografica estioron en Australia. Activo en o cine australiano y posteriorment en o cine estausunidense y mundial dende primerías d'os anyos 1970, ha recibiu cuantos premios y nominacions mientres a suya carrera cinematografica. Ye sobrino d'o chugador de críquet Dave Crowe y primo d'os chugadors Jeff Crowe y Martin Crowe.

D'entre la suya filmografía como actir, pueden mencionar-se bellas cintas, como *[[The Silver Brumby (cinta)|The Silver Brumby]]* (1993, John Tatoulis), *[[The Quick and the Dead (cinta de 1995)|The Quick and the Dead]]* (1995, Sam Raimi), *[[L.A. Confidential (cinta)|L.A. Confidential]]* (1997, Curtis Hanson), *[[Gladiator (cinta de 2000)|Gladiator]]* (2000, Ridley Scott), *[[Master and Commander: The Far Side of the World]]* (2003, Peter Weir), *[[3:10 to Yuma (cinta de 2007)|3:10 to Yuma]]* (2007, James Mangold), *[[Robin Hood (cinta de 2010)|Robin Hood]]* (2010, Ridley Scott), *[[The Man with the Iron Fists]]* (2012, RZA), *[[Noah (cinta de 2014)|Noah]]* (2014, Darren Aronofsky), *[[The Mummy (cinta de 2017)|The Mummy]]* (2017, Alex Kurtzman), ** (2022, Taika Waititi), *[[Nuremberg (cinta de 2025)|Nuremberg]]* (2025, James Vanderbilt).

## Premios
Russell Crowe recibió un premio Oscar a lo Millor Actor en 2000 por o suyo papel en a cinta *[[Gladiator (cinta de 2000)|Gladiator]]*, de Ridley Scott.

En 1991 recibió un Premio de l'Instituto d'o Cine Australiano a o Millor Actor Segundario por *[[Proof (cinta de 1991)|Proof]]*, de Jocelyn Moorhouse; en 1992 un Premio de l'Instituto d'o Cine Australiano a o Millor Actor por *[[Romper Stomper]]*, de Geoffrey Wright; y en 2005 un Premio de l'Instituto d'o Cine Australiano a o Millor Actor Internacional por *[[Cinderella Man]]*, de Ron Howard.

En 2002 recibió un Premio BAFTA a o Millor Actor por *[[A Beautiful Mind (cinta)|A Beautiful Mind]]*, de Ron Howard. Por ista misma cinta recibió en 2001 un Globo d'Oro a o Millor Actor Dramatico.

Antiparte, en 1999 recibió un Premio NBR a o Millor Actor por *[[The Insider (cinta)|The Insider]]*, de Michael Mann.

## Se veiga tamién
* Cintas dirichidas por Russell Crowe.
* Cintas interpretadas por Russell Crowe.

## Vinclos externos

*  Russell Crowe en Internet Movie Database.
Avenida de César Augusto

L**'avenida de César Augusto** ye una avenida d'a ciudat aragonesa de Zaragoza adedicada a César Augusto qui ordenó a construcción de Caesaragusta en l'anyo 23 aC.

Ye una d'as prencipals avenitas d'a ciudat, tenendo una gran afluencia de chent y sobretot turistas. Se troban en ista avenida edificios importants d'a ciudat como lo Mercato Central y as murallas romanas.
Numero e

A constant matematica **e** u **numero e** (tamién conoixida como ***constant d'Euler***, en honor d'o matematico suizo Leonhard Euler u ***constant de Napier***, en honor d'o matematico escocés John Napier) ye a base d'os logaritmos naturals.

O numero *e* ye igual a exp(1), a on que exp() ye a función exponencial. Corresponde a lo limite matematico
: e = \lim_{n\to\infty} \left(1+\frac{1}{n}\right)^n
Iste limite existe, pus a succesión n\mapsto \left(1+\frac{1}{n}\right)^n ye creixient y amugada por alto.
A valura aproximada de *e* ye = 2,71828 18284 59045 23536 02874 ...

Tamién se puet definir o numero *e* con a serie infinita:

:: e = \sum_{n=0}^\infty {1 \over n!} = {1 \over 0!} + {1 \over 1!}
  + {1 \over 2!} + {1 \over 3!}
  + {1 \over 4!} + \cdots

a on *n*! ye o factorial de *n*. Ista serie tamién converche pus se tiene que

: 1 + 1 + {1 \over 2!} + {1 \over 3!} + {1 \over 4!} + \cdots \le 1 + 1 + \frac{1}{2} + \frac{1}{2^2} + \frac{1}{2^3} + \cdots = 3,

ye decir, o desarrollo en serie de **e** ye mayorau por una serie cheometrica converchent (de razón 1/2).

Finalment, se puet definir *e* como a unica solución positiva *x* d'a ecuación integral

: \int_{1}^{x} \frac{1}{t} \, dt = {1}.

Se puet contrimostrar que istas definicions son equivalents.

A función exponencial [*exp(*x*)*] ye important porque ye a unica función que ye igual a la suya derivada y se fa servir a ormino ta modelizar procesos de creiximiento y mingua.

A fracción contina de *e* tamién tiene una estructura intresant, como s'amuestra contino:

: e = [2; 1, 2, 1, 1, 4, 1, 1, 6, 1, 1, 8, 1, 1, 10, 1, 1, 12...] \,

A siguient expresión, dita a identidat d'Euler, relaciona as cinco constants mas importants en matematicas y estió trobada por Leonhard Euler:

:e^{i\pi}+1=0 \,\!

Ye un caso particular (con *x* = 0 e *y* = π) d'a formula d'Euler:

:e^{x+i \cdot y} = e^x \cdot (\cos y + i \cdot \sin y )

conforme ta cualsiquier x,y\in{\mathbb R} (y mesmo ta x,y\in{\mathbb C}).

Ye bien conoixiu que *e* ye irracional y trascendent.
John Napier

:*Iste articlo ye sobre un matematico, fisico, teologo, astronomo y astrologo escocés; ta atros usos, se veiga *'John Napier (desambigación)**''.


**John Napier**, 8<sup>eno</sup> ''[[Laird]]'' de Merchiston (u Merchistoun), naixiu d'o [[castiello de Merchiston]] ([[Edimburgo]], [[Escocia]]) en [[1550]] y muerto en o mesmo [[castiello de Merchiston]] o [[4 d'abril]] de [[1617]], estió un [[teologo]], [[matematico]], [[fisico]], [[astrolochía|astrologo]] y [[astronomo]] [[Escocia|escocés]]. O suyo nombre [[Idioma francés|afrancesau]] ye **Neper*'.

Hue, ye apedacato en a ilesia de Sant Cuthbert d'[[Edimburgo]].

== Actividaz matematicas ==
Encara que as [[matematicas]] no estioron a suya actividat prencipal, ye o campo por o que ye mas conoixiu. Establió formulas de [[trigonometría esferica]], y estió o creyador d'o sistema britanico ta marcar os millars con un punto y no pas con una coma, como se fa a sobén en atros países. Tamién definió o [[logaritmo]] d'un [[cosén]].

En [[1604]] publicó *Mirifici logarithmorum canonis descriptio*, y a suya obra fue seguida por [[Henry Briggs]], qui treballó o [[logaritmo decimal]].

En [[1607]] publicó *Rhabdologie'', con a descripción de l'abaco de Napier ta simplificar os calculos matematicos de multiplicación y división.

## Actividaz teolochicas
Napier tamién emplegó os suyos estudios matematicos ta la Teolochía. Estudió l'Apocalipsi, ta mirar de predecir a fin d'o mundo, que creyó que sería en 1688 u 1700. Fue acusau, sin garra contrimuestra, de necromancia.

Destacó como teologo protestant, y advirtió a o rei d'Escocia Chaime VI sobre o rei Felipe II d'Espanya.

## Honors
En a suya honor se clama asinas o neper, una unidat de mesura relativa entre magnituz electricas, similar a o decibelio, que s'emplega en incheniería electrica y en telecomunicacions. Tamién da nombre a os logaritmos neperianos, que son os logaritmos que tienen como base o numero e u constant d'Euler (tamién clamada constant de Neper).

A Universidat Napier en Edimburgo porta o suyo nombre.

En a Luna, o crater Neper porta o suyo nombre. Antiparte, en a suya honor ye o nombre de l'asteroide 7096 Napier.
André Messager

**André Messager**, naixito de Montluçon (Alier) o 30 d'aviento de 1853 y muerto en París o 24 de febrero de 1929, estió un compositor y director d'orquesta francés.

A suya obra estió a composición de ballets, operetas y operas, y estió Director d'a Opera Nacional de París dende 1908 dica 1914.

## Catalogo d'a suya obra

## Vinclos externos
*  Biografía.
Arsac

**Arsac** (*Arzacq-Arraziguet* en francés) ye una comuna biarnesa situada en o departamento d'os Pireneus Atlanticos, en a rechión de Nueva Aquitania.

## Toponimia
Gerhard Rohlfs interpreta que se remonta a l'antroponimo romano *Arcius* con a terminación -ac.
Artés

:*Iste articlo ye sobre a *'localidat biarnesa** d'Artés. Ta atros emplegos se veiga [[Artés (desambigación)]]''


**Artés*' (*Arthez-de-Béarn'' en francés) ye una comuna biarnesa situada en o departamento d'os Pireneus Atlanticos, en a rechión de Nueva Aquitania.

## Localidaz achirmanadas
*  Biescas (Aragón)
Artés (desambigación)

O toponimo **Artés** puet referir-se a:

* Comunas occitanas en Francia:
** **[[Artés]]**, en o departamento de Pireneus Atlanticos.
** **[[Artés (Lenguadoc)|Artés]]**, en o departamento de Tarn.
** **[[Artés d'Asson]]**, en o departamento de Pireneus Atlanticos.
* Un municipio catalán en Espanya:
** **[[Artés (Baches)|Artés]]**, en a comarca d'o Baches.
Audenja

**Audenja** (en francés *Audenge*) ye una comuna francesa que fa parte d'o districto d'Arcaishon, departamento de Gironda, cantón d'Endarnòs y rechión de Nueva Aquitania.

A suya población ye de 3.948 habitants (1999), en una superficie de 82,09 km², con una densidat de población de 48,09 hab/km².

## Cheografía
A comuna d'Audenge ye a cantos d'a badía d'Arcaishon, en o golfo de Bizcaya (Oceano Atlantico), entre as comunas de Biganos y Andernos-les-Bains. O suyo territorio ye situato a una altaria meya de 7 metros sobre o ran d'a mar, con altarias minima de 0 y maxima de 59 metros.

Fa parte d'o Parque Natural Rechional d'as Landas de Gasconya.

## Demografía

## Administración
### Alcaldes

## Localidaz achirmanadas
*1994:  Azagra (Navarra).

## Vinclos externos
*  Oficina de Turismo Intercomunal Audenge-Lanton.
*  Audenge en a pachina web de l'Institut Géographique National.
*  Audenge en a pachina web de l'INSEE.

## Referencias
Massalfassar

**Massalfassar** ye un municipio de la provincia de Valencia, situato en la comarca de la Huerta Norte. La suya población ye de 1.880 habitants(2007), en una superficie de 752&nbsp;km² con una densidat de población de 2,5 hab/km².

## Demografía
Arcaishon

**Arcaishon** (*Arcaishon* en gascón; *Arcachon* en francés y oficialment) ye una comuna francesa, capital d'o districto d'Arcaishon, que fa parte d'o cantón de La Tèsta de Bug, departamento de Gironda y rechión de Nueva Aquitania.

## Demografía

## Vinclos externos
*  Pachina web municipal.
*  Pachina web de l'Oficina de Turismo d'Arcaishon.
Lista de comunas d'Ain

Lista d'as 391 comunas d'o departamento d'Ain por orden alfabetico, con o suyo codigo INSEE y o suyo codigo postal prencipal:

## Se veiga tamién
* Cantons d'Ain

## Vinclos externos
*  Numero d'habitants d'as comunas francesas: Ain (habitants.fr)
Museros

**Museros** ye un municipio de lo País Valenciano de la provincia de Valencia, situau en la comarca de la Huerta Norte y partiu chudicial de Massamagrell.

La suya población ye de 5.072 habitants (2008), en una superficie de 12,40&nbsp;km² con una densidat de población de 409,03 hab/km².

## Cheografía
La localidat de Museros se troba situada a 12 metros d'altaria dencima de lo livel de la mar, a una distancia d'11,7 km de la ciudat de Valencia, la capital de la suya provincia y de lo País Valenciano.

## Demografía

## Administración
### Alcaldes

## Vinclos externos
* Pachina web oficial municipal de Museros.
Ibón de Respomuso

L**'ibón de Respomuso** u **entibo de Respomuso**, bella vegata mal clamato **Respumoso**, ye un ibón pirenenco entibato situato en l'Alto Galligo chunto a la muga con Francia, en o municipio de Sallent de Galligo a bels 2100 metros d'altaria en o Circo de Piedrafita. Ye rodiato por os picos de Fondellas (3071 m), Cristales (2890 m), Forqueta (2743 m), Musales (2645 m) y Os Moros (3144 m). A mas l'ibón ye o naixedero d'o río Gualempeda, afluent d'o Galligo.

Fue recreixito artificialment a meyatos d'o sieglo XX con una gran presa de formigón. L'entibo tien una superficie de 72 hectarias y una capacidat de 17,2 hectometros cubicos d'augua. Chunto a l'ibón se troba un refuchio con o mesmo nombre.

## Toponimia
O toponimo *Respomuso* puet estar relacionau con o latín *SPUMA*, y significaría muit espumoso, presentando o prefixo re-.

## Referencias

## Vinclos externos
*  En www.lacsdespyrenees.com
Ibón d'Escalar

:*No entivocar-se con l'[[ibón de ras Ranas]], situau en o municipio de Sallent de Galligo, ni os [[Ibons d'Ordicuso|ibons de Ranas]], situaus en o municipio de Pandicosa.*

L**'ibón d'Escalar** u **ibón d'as Ranas** ye un ibón situato en a estación d'esquí d'Astún en a Chacetania.

## Hidrolochía
As suyas auguas son foscas y de color anaranchada, producida por a presencia d'oxido de fierro disuelto.

## Acceso
Se troba a 10 menutos de l'ibón d'as Truitas, a on que se puet plegar en verano en telecadiera, en 45 menutos de puyada. Os dos ibons son o naixedero d'o río Aragón.

## Referencias

## Vinclos externos
*  En www.lacsdespyrenees.com
Ibón de l'Acherito

L**'ibón de l'Acherito** (en francés *lac de la Chourique*) ye un ibón situato en a val d'Echo en a Chacetania en o Parque Natural d'as Vals Occidentals.

## Fauna
Cal destacar a colonia reproductora de guardafuents (*[[Calotriton asper]]*) con un comportamiento y evolución diferent d'os eixemplars d'a suya especie.

## Referencias

## Vinclos externos
*  Ficha en www.lacsdespyrenees.com
Ibón de Campo ro Plano

L**'ibón de Campo ro Plano** u **entibo de Campo ro Plano** ye un ibón entibato d'o Pireneu aragonés situato en a comarca de l'Alto Galligo en o municipio de Sallent de Galligo (provincia de Uesca). Ye un ibón d'orichen glacial.

Entre as tucas que son arredol de l'ibón se troban Os Moros u o Vachimanya. S'accede a l'ibón dende Respomuso por a rota que puya ta la peira Sant Martín.

## Referencias

## Vinclos externos
*  En www.lacsdespyrenees.com
Respomuso

**Respomuso** puet estar:

*Una **[[tuca]]** aragonesa tensina, a punta Respomuso.
*Un **[[ibón]]** que se troba amán d'a debantdita tuca, l'ibón de Respomuso.
*O **[[refuchio de Respomuso]]** que ye chunto a l'anterior ibón.
Ibón de Barrancs

L**'ibón de Barrancs** ye un ibón situato en Ribagorza en o municipio de Benás. Se troba adintro d'o Parque Natural de Posets-Maladeta en a val de Barrancs.

## Referencias

## Vinclos externos
* Rota y tracks ta GPS
*  Ficha en www.lacsdespyrenees.com
Ibón de Creuenya

L**'ibón de Creuenya** (pronunciato , en castellano *ibón de Cregüeña*)  ye un ibón situato en Ribagorza en o municipio de Benás. Se troba aintro d'o Parque Natural de Posets-Maladeta.

## Referencias

## Vinclos externos
*  Rota ta lo ibón
*  En www.lacsdespyrenees.com
Chobens Estudiants Reboluzionarios d'Aragón

**Chobens Estudiants Reboluzionarios d'Aragón** (**Ch.E.R.A.**) ye un sindicato estudiantil d'ezquierdas, anticapitalista y antifaixista d'Aragón.

Luitan por a esfensa d'os estudiants, as luengas, a cultura, a historia y o pueblo d'Aragón. Refirman una educación laica y publica en aragonés y catalán.

## Vinclos externos
*  Pachina oficial.
Georges Pompidou

**Georges Jean Raymond Pompidou** (Cantal, 5 de chulio de 1911, París, 2 d'abril de 1974) estió un politico francés.

Estió primer ministro (1962-1968), president d'a Republica (1969-1974) y Coprencipe d'Andorra (1969-1974).

Malauto de cáncer, morió o 2 d'abril de 1974 en o suyo estudio d'a isla de Saint-Louis (París), sin rematar o suyo mandato como President d'a Republica.
Alfara del Patriarca

:*Este articlo ye sobre *'Alfara de Carles**, un [[municipio]] d'a provincia d'[[provincia de Valencia|Valencia]]. Ta d'atros usos de **Alfara**, veyer [[Alfara (desambigación)]].''

**Alfara del Patriarca''' ye un municipio de la provincia de Valencia, situato en la comarca de la Huerta Norte. La suya población ye de 2858 habitants (2007), en una superficie de 2&nbsp;km² con una densidat de población de 1429 hab/km².

## Demografía
Valencia hispanica

O **zamarugo** () ye un peix que vive en as marismas de l'este d'a Peninsula Iberica, estando un endemismo iberico.

## Morfolochía
Cuasi no plega a os 8 cm de largura. Tien unos dients mandibulars con nomás un cabo disposatos en bellas ringleras y una color entre marrón claro y amariello. Os masclos tienen os filos d'as aletas de color narancha.

## Habitat
Se troba en marismas y manantials con augua limpia.

## Constumbres
Va en cardúmens y s'alimenta d'insectos y as suyas larvas.

## Estato de conservación
Ha estato en serio periglo de desaparición, pero agora se ye recuperando. Por un tiempo se deciba que yera redueito a 3 enclaus, uno d'ellos a marisma de Peniscola, que yera desapareixendo por una feroz especulación urbanistica. En atras arias d'a suya distribución ixa especulación lo heba feito desapareixer por a desecación d'as marismas, contribuindo en menor medida a contaminación y a captura por os coleccionistas u aficionatos a los acuarios.

## Zoonimia
En aragonés a palabra *zamarugo* se fa servir como faltata y tamién pa dicir "cullarón" u "peix parexito a lo cullarón", y de feito un parient introduciu d'o zamarugo, a *[[gambusia]]* se diz asinas en a provincia de Uesca. D'a *gambusia*, d'o fartet, d'o fundulo y d'atros peixes pareixitos en anglés se'n diz *killies* y se troban amplament distribuitos por rechions tropicals y subtropicals, en especial en America.

En catalán *samaruc* se diz en o delta de l'Ebro y Castellón, arias d'influencia aragonesa, por lo que puet estar un aragonesismo no reconoixito como tal. De feito Peniscola estió en poder de caballers aragoneses y ye on huei ye a mayor población mundial de zamarugos.

## Referencias
Quercus faginea

O **caixico** u **queixigo** () ye una especie de robre marcescent y la especie de glanero que se troba mes a sobén en a Peninsula Iberica y Aragón.

## Distribución
Abunda en o Sistema Iberico, en especial en suelos calsinosos, on forma caixicars. Ye present en o Prepireneu, pero hibrida con atros caixicos como *[[Quercus humilis|Q.humilis]]* orichinando o *[[Quercus cerrioides|Q.cerrioides]]*. Tamién ye present en os semontanos pirenenco y iberico, on localment puet formar caixicars, pero a sobén se troba como eixemplars minoritarios en os carrascals u en formacions mixtas de carrascas y caixicos. En os Monegros bi ha eixemplars relictos en l'aria de Farlet-Monegriello y un caixicar relicto en Robres.

## Fitonimia
En l'Alto Aragón presenta o mesmo fitonimo que cualsiquier especie caducifolia d'o chenero *[[Quercus]]*: *caixico* y as diferents variants: *caixigo*, *caxico*, etcetera, belunas con cheada, *cachigo*, *cachico*, y dica castellanizatas con *[[j]]*: *cajico*, que ye a forma que se fa servir como repui d'Aragonés en a localidat monegrina de Robres.

A forma *robre*, derivata d'o latín *robur* se feba servir en l'aragonés d'o Baixo Aragón y d'o Mayestrato en continación territorial con o catalán *roure*, y en romanz navarro, como podemos leyer en o Fuero Cheneral de Navarra:

En l'aragonés d'as comunidaz aragonesas se deciba *caxigo* u *rebollo* seguntes zonas, y d'astí toponimos como *Caxigal* u *Rebollar* que ya se troban en os textos medievals d'o sieglo XV. En l'aragonés d'as Comarcas Churras tamién se deciba *rebollo*, parola que encara se conserva en o castellano que lo ha substituyiu.

## Notas


## Referencias
Magma

Un **magma** ye una mezcla de diferents fases a alta temperatura (dende menos de 700&nbsp;°C dica mes de 1500&nbsp;°C) de solidos (cristals y fragmentos de roca), liquido (silicatos a mayor part) y gas (rico en H, O, C, S y Cl), formato por a fusión parcial u de tot d'una masa rocosa solida, (mes que mes a parte superior d'o manto y a base d'a crosta terrestre).

Por o suyo contenito mineral, o magma se puet clasificar en dos grans grupos: maficos y felsicos. Basicament, os magmas maficos tienen silicatos ricos en Mg y Ca, tenendo-ne ricos en Na y K os felsicos.

D'o magma esbrafato que corre por a superficie enantes de solidificar se'n diz lava.
Cristal

En fisica d'o estato solido y quimica, un **cristal** ye un liquido homochenio que presenta una estructura interna ordenada d'as suyas particlas d'o rete cristalín, sigan átomos, ions u moleclas. A palabra provien d'o griego *crystallos*, nombre que posoron os griegos a una variedat d'o cuarz, que hue se diz cristal de roca.

Encara que o veire lo confundan con un tipo de cristal, ye un solido amorfo que no tien as particlas ordenadas en un rete cristalín.
 
En un cristal, os atomos y ions se troban organizaus d'una traza simetrica en celas elementals, que se repiten indefinidament formando una estructura cristalina. Un cristal gosa tener una forma con una simetría con as propiedaz que bi ha en a simetría d'a estructura cristalina que la conforma.

O estudio d'a estructura, composición, formación y propiedaz d'os cristals ye a Cristalografía.

## Notas


## Referencias
Rectors d'a Universidat de Zaragoza

Iste ye un listau de **[[rector (universidat)|rector]]s d'a [[Universidat de Zaragoza]]**.





## Referencias
*  Inocencio de Camón y Tramullas: ''Memorias literarias de Zaragoza'', Zaragoza 1768. (Contiene un listau prou completo de rectors dende 1583 dica 1767).
*
Punica granatum

A **minglanera** u **mengranera** () ye un arbusto cautivato por o suyo fruito, a **minglana** u **mengrana**.

## Descripción
Ye caducifolio y puet gosar tener de 5 a 8 metros d'altaria. As fuellas son oposatas u suboposatas, brillants, oblongas u estreitas, enteras con 3–7&nbsp;cm de largura y 2&nbsp;cm d'amplaria.

As flors, con 3&nbsp;cm de diametro, son de color roya brillant y tienen 5 petals. 
O fruito ye una baya globular con crosta coriacia, l'interior ye dividito en lobulos que tienen lumerosas simients revestitas con una cubierta dita sarcotesta, con polpa roya y sucosa. S'ubre espontaneyament cuan plega a estar matura.

Os paixaros en esta fase son atrayitos por a color roya d'as sarcotestas y se'n minchan as simients, que s'ixemenan con os suyos escrementos (dispersión endozoocora).

## Historia
Ye una especie orichinaria d'una rechión que abraca dende l'Irán dica o norte d'os Himalayas. Lo introducioron como cautivo en Armenia y a rechión mediterrania, y dimpués se naturalizó por totas as zonas con clima mediterranio no guaire fridas.
 
Ye muito apreciata en as zonas deserticas por estar protechita d'a desecación por a suya pellete gruesa y coriacia, lo que permeteba que as caravanas la podesen trasportar grans distancias, sin de perder garra cualidat. Bi n'ha una antiga documentación. Se sape que se cautiva dende fa 5.000 anyatas lo menos en Asia occidental y Norte d'Africa, se trobaba en os chardins colgants de Babilonia y en os baixorrelieus echipcianos. Os antigos echipcianos preparaban con o suyo suco un vin lebero con gusto de chordón. Tamién ye mencionata en a biblia.

Hipocrates recomendaba o suco d'a minglana en contra d'a fiebre y como fortificant contra la malautía.
 
Os romanos asociaban a minglana a os fenicios y por ixo en deciban *Punica*. En Espanya no ye un fruito introducito por os musulmans como gosa decir-se, pus se'n conoixen representacions en l'arte iberico.

## Producción

Os prencipals países productors son: Israel, Liban, Echipto, Tunicia, Espanya y Italia.

## Simbolochía

Pa muitos pueblos ye una simbolo d'amor, de fertilidat y prosperidat:
* En a mitolochía griega, a primera minglana la plantó Afrodita, diosa de l'amor y la belleza. Ades, li ofreixió una minglana a Persefone pa seducir-la.
* En Chava, ye asociata a bels ritos que acomapanyan l'embarazo.
* En China, tienen como costumbre ofreixer-li una minglana a los recient casatos pa que tiengan una descendencia lumerosa (a color roya d'esta fruita ye una color que atraye a la buena fortuna d'alcuerdo con a tradición china).

## Etimolochía
A parola "minglana" promana d'o latín *mille grana*.

## Notas


## Referencias

## Vinclos externos

*  A minglanera
*  A minglanera como árbol ornamental
Castiello de Larrés

O **castiello de Larrés** ye un castiello aragonés d'os sieglos XII y XIII en estilo romanico situato en a localidat uescana de Larrés, en a comarca de l'Alto Galligo.

Actualment se i troba o "Museu de Debuixo Julio Gavín". A mas gran parti d'a colección ye adedicata a obras de diferents artistas aragoneses dende finals d'o sieglo XIX y dica l'actualidat como Marcelino de Unceta y López, Francisco Pradilla, Ramón Acín, Honorio García Condoy, Pablo Serrano, Marín Bosqued, Salvador Victoria, José Beulas u Natalio Bayo entre atros muitos.

Tamién bi ha seccions con obras d'artistas espanyols como Ignacio Zuloaga, Salvador Dalí, Vázquez Díaz, Antonio Mingote, Francisco Ibáñez u Escobar.

## Vinclos externos
*  Castiello y museu en "Amigos de Sarrablo".
*  Info d'o Museu.
Albalat dels Sorells

:*Este articlo trata sobre *'Albalat dels Sorells**. Ta atros usos de lo toponimo **Albalat** se veiga  **Albalat (desambigación)**.''

  
**Albalat dels Sorells*' ye un [[municipio]] de la [[provincia de Valencia]], situato en la [[comarcas d'o País Valenciano|comarca]] de la [[Huerta Norte]]. La suya población ye de 3708 habitants ([[2007]]), en una superficie de 4,6&nbsp;[[Kilometro quadrau|km²]] con una [[densidat de población]] de 806,09 hab/km².

== Toponimia ==
*Al-balat* significa en [[idioma arabe|arabe]] "la calzata" u "lo camín". *Sorells* fa referencia a la familia que compró este lugar en lo sieglo XV y no tien relación con os peixes ditos *sorells* en catalán u *jureles'' en castellano.

## Demografía
Avena sativa

A **cibada**, **cebada** u **avena** () ye una planta herbacia anyal, que perteneixe a la familia d'as graminias, concretament d'os cerials. S'emplega como alimento ta las personas y ta os animals. As variedaz mas cautivatas son: *avena sativa* y *avena byzantina*.

O suyo cautivo se troba por tot o mundo pero os puestos a on la trobamos mayoritariament hue lo día cautivata ye en o centro d'Europa (dica 60&nbsp;° N) y norte d'America.
Seguntes o puesto se sembra en agüerro u en primavera ya que no resiste tanto los fredos d'o hibierno como lo panizo u l'hordio.

## Fitonimia
A palabra *cibada* u *cebada* se documenta en aragonés medieval por o menos dende o sieglo XV. En un principio a palabra *cebada* se referiba en aragonés y atros idiomas neolatinos mugants a lo pienso, relacionando-se etimolochicament con a palabra cebo. Con o tiempo pasó fer-se servir pa dicir a especie de cerial mes emplegada pa fer pienso pa caballos, en o caso d'o castellano a *cebada* ye l'hordio, diferenciando-se de l'uso d'a palabra en aragonés y catalán.

## Galeria d'imáchens

Imachen:Haverkorrels Avena sativa.jpg| 
Imachen:Haverplant Avena sativa.jpg| Envista cheneral.
Imachen:Oats9834.jpg| Campo de cibada.
Imachen:Haferflocken.jpg |
Imachen:Haver Avena sativa ligula2.jpg| 


## Notas


## Referencias

## Vinclos externos
Meliana

**Meliana** ye un municipio de la provincia de Valencia, situato en la comarca de la Huerta Norte. La suya población ye de 9827 habitants(2007), en una superficie de 4,7&nbsp;km² con una densidat de población de 2090 hab/km².

## Toponimia
Ye mencionata en o *[[Repartiment]]*:

Se tracta d'un toponimo d'richen mozarabe que en latín indicaba la propiedat d'un terratenient clamau *Emilius*, con terminación -ana.

## Demografía
Bonrepòs i Mirambell

**Bonrepòs i Mirambell** ye un municipio valenciano de la provincia de Valencia, situato en la comarca de la Huerta Norte. La suya población ye de 3.047 habitants (2007), en una superficie d'1,1 km² con una densidat de población de 2.770 hab/km².

## Demografía

## Administración
### Alcaldes
Tavernes Blanques

**Tavernes Blanques** ye un municipio d'a provincia de Valencia, situau en a comarca d'a Huerta Norte. A suya población ye de 9.270 habitants (2007) en una superficie de 0,70&nbsp;km² con una densidat de población de 13.242,86 hab/km².

## Demografía
Vinalesa

**Vinalesa** ye un municipio de lo País Valenciano de la provincia de Valencia, situato en la comarca de la Huerta Norte y partiu chudicial de Montcada.

La suya población yera de 2.970 habitants en o 2008, en una superficie de 1,5 km² con una densidat de población de 1.855,33 hab/km².

## Cheografía
La localidat de Vinalesa ye situada a 14 metros d'altaria sobre lo livel d'a mar, a una distancia de 10 km de Valencia, la capital d'a suya provincia y d'o País Valenciano.

## Demografía

## Administración
### Alcaldes

## Molimentos
*Ilesia de San Onorato, d'o sieglo XVIII, d'estilo neoclasico con elements barrocos.

## Vinclos externos

* / Pachina web oficial municipal.
El grillo libertario

**El grillo libertario** ye una distribuidora anarquista de Cornellà de Llobregat asociada a la CNT-AIT. Naixió a prencipios de 2000 como una iniciativa de militants d'iste sindicato. O suyo obchectivo ye espardir material alternativo d'una traza libertaria. Ye dicir, s'organiza en asemblea y practica l'autochestión y l'acción directa.

D'entre o material distribuiu trobamos musica diversa, libros, ropa, y material propio. Dende abril de 2004 fa servir una pachina web como centro de distribución d'o suyo material. Tamién editan musica, libros, camisetas, y fan intercambios con colectivos afins.

## Vinclos externos
*Distribuidora anarquista El grillo libertario
*CNT-AIT Cornellà i comarca
Rocafort

:*Iste articlo ye sobre un municipio valenciano en a comarca d'a Huerta Norte; ta atros usos, se veiga *'Rocafort (desambigación)**''.


**Rocafort''' ye un municipio valenciano d'a provincia de Valencia, situato en la comarca d'a Huerta Norte.

A suya población ye de 6.259 habitants (2007), en una superficie de 2,30&nbsp;km² con una densidat de población de 2.721,30 hab/km².

## Cheografía
A localidat de Rocafort se troba situata a una distancia de 7,7 km d'a ciudat de Valencia, a capital d'a suya provincia y d'o País Valenciano.

## Demografía
Godella

**Godella** ye un municipio d'o País Valenciano situau en a provincia de Valencia y comarca d'a Huerta Norte.

A suya población ye de 12.993 habitants (2007) en una superficie d'8,4&nbsp;km², con una densidat de población de 1.546,79 hab/km².

## Demografía

## Vinclos externos
Fénix Club de Rugby Zaragoza

O **Fénix Club de Rugby Zaragoza**, conoixito por razons de patrocinio como **Recoletas Salud Fénix Rugby Zaragoza** ye un club de rugby aragonés, con seu en a ciudat de Zaragoza. Actualment chuga en a División de Honor B de Rugby, l'equipo B y el femenín chugan en a liga aragonesa.

En a temporata 2018/19 chugaron a fase d'ascenso ta a División d'Honor por primera vegata en a suya historia.

## Vinclos externos
* Web oficial
* Federación Aragonesa de Rugby
Manises

**Manises** ye un municipio de lo País Valenciano de la provincia de Valencia, situato en la comarca de la Huerta Norte y partiu chudicial de Cuart de Poblet.

La suya población ye de 30.478 habitants(2008), en una superficie de 19,60&nbsp;km² con una densidat de población de 1.555,00 hab/km².

En Manises se i troba l'aeropuerto de Valencia, tamién clamato aeropuerto de Manises.

## Cheografía
Manises ye situato a 52 metros d'altaria dencima de lo ran de la mar, a una distancia de 8 km de Valencia, la capital de lo País Valenciano.

## Demografía

## Administración
### Alcaldes

## Molimentos
*Ilesia parroquial de San Chuan Batista, de lo sieglo XVIII, d'estilo neoclasico con partes de lo barroco.

## Vinclos externos
* Pachina web oficial municipal.

## Referencias
Jens Bratlie

**Jens Kristian Meinich Bratlie**, naixito de Nordre Land (Oppland) o 17 de chinero de 1856 y muerto o 15 de setiembre de 1939, estió un politico noruego, que estió o primer ministro de Noruega dende 1912 dica 1913. Yera militant d'o *[[Partiu Conservador (Noruega)|Partiu Conservador]]*.

## Vinclos externos
*  Regjeringen.no: ''biografía''.
Wollert Konow

**Wollert Konow**, naixito de Fana (Hordaland) o 16 d'agosto de 1845 y muerto en Fana (Hordaland) o 15 de marzo de 1924, estió un politico noruego, que estió o primer ministro de Noruega dende 1910 dica 1912, a mas de ministro de l'Interior (1891-1893) y d'Agricultura (1898-1902 y 1902-1903).

Yera militant d'o *[[Venstre]]*, o Partiu Liberal de Noruega, y d'o *[[Frisindede Venstre]]*.

A suya mai yera filla d'o poeta danés Adam Gottlob Oehlenschläger.

## Vinclos externos
*  ''Biografi i NSDs politikerarkiv''.
*  Regjeringen.no: ''biografía''.
Quart de Poblet

**Quart de Poblet** ye un municipio de lo País Valenciano de la provincia de Valencia, situato en la comarca de la Huerta Ueste, y partiu chudicial de Quart de Poblet (en ye a suya capital).

La suya población ye de 25.441 habitants (2008), en una superficie de 19,6&nbsp;km² con una densidat de población de 1.298,01 hab/km².

## Cheografía
Quart de Poblet ye situau a 40 metros d'altaria sobre o livel d'a mar, a una distancia de 4,9 km de Valencia, a capital d'a suya provincia y d'o País Valenciano.

## Demografía

## Administración
### Alcaldes

## Molimentos
*Ilesia parroquial de la Purisma Concepción, d'o sieglo XVIII.

## Vinclos externos
Aldaia

**Aldaia** ye un municipio de la provincia de Valencia, situato en la comarca de la Huerta Norte. La suya población ye de 30.645  habitants (2011), en una superficie de 16,1&nbsp;km² con una densidat de población de 1.903,42 hab/km².

## Demografía
Sinyoría

A **sinyoría** ye una institución, propia d'a Edat Meya y la Edat Moderna en Europa Occidental, pareixida a lo feudo de l'Imperio Carolinchio. Ye una donación hereditaria de tierras y vasallos, incluyida la churisdicción, dada por monarcas a nobles u clerigos como pago por servicios ampraus u recompensa a meritos, pero por a suya simpla voluntat (mercé).

A pervivencia en o tiempo (dica o sieglo XIX) y o suyo caracter de base economica d'a posición social d'a nobleza, sobretot dimpués que perdese o poder politico, posoron a la sinyoría en o eixe que articulaba os sistemas social, economico, y politico, por o que puet considerar-se que tot ixo feba part d'un rechimen sinyorial que caracterizó a l'Antigo Rechimen en estaus como Espanya. Fue aboliu por a Constitución de 1812.
Torrent (Valencia)

:*Iste articlo ye sobre unmunicipio valenciano d'a provincia de Valencia; ta atros usos, se veiga *'Torrent (desambigación)**''

**Torrent''' ye un municipio d'o País Valenciano d'a provincia de Valencia, situau en a comarca d'a Huerta Ueste. A suya población ye de 75.131 habitants (2007), en una superficie de 69,3&nbsp;km² con una densidat de población de 1.084,14 hab/km².

## Demografía
Val de Segón

A **Val de Segón** ye una comarca historica d'o País Valenciano huei adhibita a la comarca oficial d'o Campo de Murviedro, de fueras d'Almenara.

Lugars d'a Val de Segón yeran Benavites, Benifairó de les Valls, Canet d'en Berenguer, Faura, Morvedre, Quart de les Valls, y Quartell. Amaneix en o mapa de comarcas d'Emili Beüt "*Comarques naturals del Regne de València*" publicato en 1934.

Esta val entre as montanyas d'Almenara a lo norte y o *Pic dels Corbs* a lo sud no tien que 21&nbsp;km². As fértils tierras d'a val son zarratas enta ponient por a parte sud d'a sierra d'Espadán, que forma un arco ubierto a la mar mediterrania. En a val se troba a caudalosa fuent de Quart, que riega tota a val.

## Toponimia
Bel autor ha quiesto relacionar *Segón* con una evolución d'o latín *[[Murviedro|SAGUNTUM]]* plegata a traviés d'o mozarabe u de l'arabe. *Segó* sería una catalanización por analochía a *germà* i *camí*, que en mozarabe y aragonés tienen -n-. Encara Ramón Muntaner escribiba *Segon*.
Jørgen Løvland

**Jørgen Gunnarsson Løvland**, naixito d'Evje og Hornnes (Setesdal, Aust-Agder) o 3 de febrero de 1848 y muerto en Oslo o 21 d'agosto de 1922, estió un politico noruego, que estió o primer ministro de Noruega dende 1907 dica 1908, amás de ministro d'Asuntos Foranos (1905, 1905-1907 y 1907-1908) y d'Educación y Asuntos Relichiosos (1915-1920).

## Vinclos externos
*  ''Jørgen Løvland'' en a pachina web d'a *Nasjonalbiblioteket* (Biblioteca Nacional de Noruega).
Christian Michelsen

**Peter Christian Hersleb Kjerschow Michelsen**, naixito de Bergen (Hordaland) l'11 de marzo de 1857 y muerto en Fjøsanger (Hordaland) o 29 de chunio de 1925, estió un politico noruego, que estió o primer ministro de Noruega dende 1905 (cuando a independencia d'o país) dica 1907. Estió militant d'os partius liberals noruegos: *[[Venstre]]*, *[[Frisindede Venstre]]* y atros.
Oitura

**Oitura** u **Uitura** puet estar
***[[Oitura (Zaragoza)|Oitura]]**, lugar de lo municipio de Bárbols (Zaragoza).
***[[Altura|Oitura]]**, antigo nombre d'Altura (Alto Palancia).
***[[Oitura (Uesca)|Oitura]]**, lugar de lo municipio de Lopinyén-Ortiella (Uesca).
Denzel Washington

**Denzel Washington** (nombre artistico de **Denzel Hayes Washington, Jr.**) ye un actor, director cinematografico y productor cinematografico estausunidense, naixiu lo 28 d'aviento de 1954 de Mount Vernon (Nueva York), activo en o cine estausunidense dende meyaus d'os anyos 1970 y con cuantos premios recibius mientres a suya carrera cinematografica.

D'entre la suya filmografía, se puet citar as cintas *[[Cry Freedom]]* (1987, Richard Attenborough), *[[Glory (cinta)|Glory]]* (1989, Edward Zwick), *[[Malcolm X (cinta)|Malcolm X]]* (1992, Spike Lee), *[[The Pelican Brief (cinta)|The Pelican Brief]]* (1993, Alan J. Pakula), *[[Philadelphia (cinta)|Philadelphia]]* (1993, Jonathan Demme), *[[Crimson Tide (cinta)|Crimson Tide]]* (1995, Tony Scott), *[[Courage Under Fire]]* (1996, Edward Zwick), *[[He Got Game]]* (1998, Spike Lee), *[[The Hurricane (cinta de 1999)|The Hurricane]]* (1999, Norman Jewison), *[[Remember the Titans]]* (2000, Boaz Yakin), *[[Training Day]]* (2001, Antoine Fuqua), *[[Antwone Fisher (cinta)|Antwone Fisher]]* (2002, Denzel Washington), *[[Inside Man]]* (2006, Spike Lee), *[[American Gangster (cinta)|American Gangster]]* (2007, Ridley Scott), u *[[The Book of Eli]]* (2010, Albert Hughes y Allen Hughes).

## Premios
Denzel Washington recibió un premio Oscar a lo Millor Actor en 2001 por o suyo papel en a cinta *[[Training Day]]*, d'Antoine Fuqua (o segundo actor de raza negra en recibir-lo, dimpués de Sidney Poitier). En 1989 recibió un Oscar a o Millor Actor Segundario por *[[Glory (cinta)|Glory]]*, d'Edward Zwick. Antiparte, fue nominau en 1992 a l'Oscar a o Millor Actor por o suyo papel en a cinta *[[Malcolm X (cinta)|Malcolm X]]*, dirichita por Spike Lee.

En 1990 recibió un Globo d'Oro a o Millor Actor Segundario por *[[Glory (cinta)|Glory]]*; y en 1999 un Globo d'Oro a o Millor Actor Dramatico por *[[The Hurricane (cinta de 1999)|The Hurricane]]*, de Norman Jewison.

En 1993 recibió un Onso de Plata a o Millor Actor d'o Festival Internacional de Cine de Berlín por *[[Malcolm X (cinta)|Malcolm X]]*, de Spike Lee; y en 2000 un segundo Onso de Plata a o Millor Actor por *[[The Hurricane (cinta de 1999)|The Hurricane]]*.

## Se veiga tamién
* Cintas interpretadas por Denzel Washington.
* Cintas producidas por Denzel Washington.

## Vinclos externos

*  Denzel Washington en Internet Movie Database.